Regres diplomatic dureros pentru Xi Jinping. Liderii care au ignorat cererea Chinei și nu s-au prezentat la forumul creat de Beijing.
Liderii a șase țări au ignorat cererea Chinei și nu s-au prezentat la forumul "17+1", creat de Beijing. Bulgaria, România și Slovenia, Estonia, Letonia și Lituania au fost reprezentate la summit doar de miniștri. Tacticile Chinei de a-și extinde influența în Europa de Est se confruntă cu probleme.
Platforma "17+1", creată de Beijing în 2012 pentru a construi legături cu 17 țări din Europa Centrală și de Est, a avut forma "11+1" marți, când jumătate din cei 12 lideri naționali din UE invitați nu s-au prezentat la întrunire, informează Politico.Este un regres diplomatic usturător pentru președintele Xi Jinping, care s-a oferit să dubleze în următorii cinci ani importurile de alimente ale Chinei din Europa de Est.Apelul la sectorul agricol a fost o stratagemă inteligentă din partea lui Xi, deoarece acesta este un punct politic nevralgic, dat fiind că economiile rurale mai sărace din Europa de Est se simt nedreptățite și subminate de puternicele sectoare agricole, extrem de protecționiste, din Europa de Vest.Conferința 17+1 a reprezentat până acum un forum prin care Beijingul și-a putut exercita influența în Europa de Est, promițând investiții asociate inițiativei Belt and Road, un proiect uriaș de infrastructură și transport, adoptat de guvernul chinez în 2013, care leagă China de piețele UE. Marți Xi a propus însă noi perspective. Pe lângă propunerea sa de a cumpăra mai multe alimente din regiune, președintele chinez a promis să îmbunătățească procedurile vamale și a propus perspectiva ca mai multe țări est-europene (în afara sârbilor și a ungurilor) să primească vaccinuri anti-COVID din China.Cele șase țări "disidente"Țările est-europene par a fi însă din ce în ce mai puțin convinse că Beijingul oferă cu adevărat avantajele economice pe care și le-au imaginat inițial. Mai mult, trebuie să ia în considerare relații de securitate, precum și legăturile diplomatice cu noua administrație a președintelui american Joe Biden, care vrea să realizeze o amplă coaliție diplomatică împotriva Chinei.Cele șase țări care au ignorat China marți și care sunt membre NATO din 2004 sunt trei țări est-europene, Bulgaria, România și Slovenia și trei țări baltice, Estonia, Letonia și Lituania. Niciuna dintre ele nu și-a trimis președinții sau prim-miniștrii la summit-ul pe care China l-ar fi dorit în formatul "Xi plus 17 lideri". În special pentru statele baltice, rolul NATO ca garant al securității împotriva Rusiei are o pondere majoră în această decizie.În loc să trimită conducători de stat, țările respective au fost reprezentate de miniștri după ce, cu numai o zi înainte, diplomații chinezi au făcut presiuni ca aceste țări să trimită "o delegație la nivel mai înalt", conform unui diplomat din una dintre cele șase țări."Chinezii consideră că nu-i tratăm cu respect", a afirmat diplomatul sub condiția anonimatului. De asemenea, acest gest reprezintă " o mare surpriză pentru Beijing, de vreme ce toate cele 27 de state ale UE au aprobat în unanimitate pactul de investiții , formatul a ajuns sub nivelul așteptărilor", a adăugat Bushati.